ddrg/super_eurlex huggingface dataset:
(1)

Z Odločbo Sveta 2002/167/ES z dne 18. februarja 2002 (2) je bila Portugalski dovoljena uporaba nižje trošarinske stopnje v avtonomni pokrajini Madeira za lokalno proizveden in porabljen rum in likerje ter v avtonomni pokrajini Azori za lokalno proizvedene in porabljene likerje in žganja. Uporaba znižane trošarinske stopnje za te proizvode se je štela za nujno za preživetje lokalne industrije, ki proizvaja in trži te proizvode. Glede na visoke stroške navedenih dejavnosti, ki so večinoma posledica dejavnikov, povezanih s položajem Madeire in Azorov kot najbolj oddaljenih regij (odročnost, otočna lega, majhnost, topografija in podnebje), se je štelo, da jim lahko samo znižanje trošarinske stopnje za lokalno proizvedene in porabljene zadevne proizvode omogoči, da so njihovi proizvodi še naprej v enakovrednem konkurenčnem položaju kot podobni proizvodi, ki se uvažajo ali dobavljajo iz drugih delov Skupnosti, in s tem zagotovi preživetje industrij. V skladu z isto odločbo je Portugalska za te proizvode lahko uporabila trošarinsko stopnjo, nižjo od polne stopnje za alkohol iz člena 3 Direktive Sveta 92/84/EGS (3) in nižjo od minimalne trošarinske stopnje za alkohol iz te direktive, toda ne več kot 75 % nižje od standardne nacionalne trošarine za alkohol. Ta ukrep se je uporabljal od 1. januarja 2002 do 31. decembra 2008.
1.

V poglavju I se doda naslednje vnose: Št. Veterinarska št. Ime obrata Mesto/ulica ali kraj/regija „48 BG 1012020 ET ‚Petar Mitov-Universal‘ s. Gorna Grashtitsa obsht. Kyustendil 49 BG 1112016 Mandra ‚IPZHZ‘ gr. Troyan ul. ‚V. Levski‘ 281 50 BG 1712042 ET ‚Madar‘ s. Terter 51 BG 2612042 ‚Bulmilk‘ OOD s. Konush obl. Haskovska 52 BG 0912011 ET ‚Alada-Mohamed Banashak‘ s. Byal izvor obsht. Ardino 53 1112026 ‚ABLAMILK‘ EOOD gr. Lukovit, ul. ‚Yordan Yovkov‘ 13 54 1312005 ‚Ravnogor‘ OOD s. Ravnogor 55 1712010 ‚Bulagrotreyd-chastna kompaniya‘ EOOD s. Yuper Industrialen kvartal 56 1712013 ET ‚Deniz‘ s. Ezerche 57 2012011 ET ‚Ivan Gardev 52‘ gr. Kermen ul. ‚Hadzhi Dimitar‘ 2 58 2012024 ET ‚Denyo Kalchev 53‘ gr. Sliven ul. ‚Samuilovsko shoes‘ 17 59 2112015 OOD ‚Rozhen Milk‘ s. Davidkovo, obsht. Banite 60 2112026 ET ‚Vladimir Karamitev‘ s. Varbina obsht. Madan 61 2312007 ET ‚Agropromilk‘ gr. Ihtiman, ul. ‚P. Slaveikov‘ 19 62 2412041 ‚Mlechen svyat 2003‘ OOD s. Bratya Daskalovi obsht. Bratya Daskalovi 63 2612038 ‚Bul Milk‘ EOOD gr. Haskovo Sev. industr. zona 64 2612049 ET ‚Todorovi-53‘ gr. Topolovgrad ul. ‚Bulgaria‘ 65“
(7)

Na podlagi podatkov, ki so jih marca 2009 sporočili malteški organi in jih je nato potrdil Eurostat, je javnofinančni primanjkljaj Malte v letu 2008 dosegel 4,7 % BDP in tako znatno presegel referenčno vrednost 3 % BDP. Primanjkljaj ni blizu referenčne vrednosti 3 % BDP, preseganje referenčne vrednosti pa ne more veljati za izjemno v smislu Pogodbe ter Pakta za stabilnost in rast. Zlasti primanjkljaj ni posledica izrednega dogodka ali resnega upada gospodarske rasti v letu 2008 v smislu Pogodbe ter Pakta za stabilnost in rast. Realna rast BDP je bila med letoma 2005 in 2007 na letni ravni namreč nad 3 %, kar je znatno više od potencialne rasti. Gospodarska rast se je v letu 2008 upočasnila, vendar je ostala pozitivna in znaša 1,6 % in je bila glede na zadnje podatke popravljena navzgor, na 2,5 %. Poleg tega ni mogoče oceniti, da je preseganje referenčne vrednosti začasno. V skladu z napovedjo služb Komisije iz pomladi 2009 naj bi se razmerje primanjkljaja zmanjšalo, vendar v obdobju napovedi ostalo nad pragom, in sicer na 3,6 % BDP v letu 2009, in ob običajni predpostavki, da se politika ne bo spremenila, 3,2 % BDP v letu 2010. Merilo glede primanjkljaja, določeno v Pogodbi, torej ni izpolnjeno.
2.

člena 2 in 3 se nadomestita z naslednjimi: „Člen 2 1. Španija mora od upravičenca prejeti vračilo podeljenih pomoči, določenih v členu 1(2). 2. Znesek vračila je povečan za obresti, ki se plačajo od datuma, ko je bil znesek dodeljen upravičencu do datuma vračila. 3. Vračilo pomoči, določenih v členu 1(2), mora biti izvedeno takoj in učinkovito. 4. Španija je odgovorna za nadzor nad to odločbo, ki mora biti izvedena v roku štirih mesecev od datuma njene razglasitve. Člen 3 1. V roku dveh mesecev od razglasitve te odločbe mora Španija posredovati Komisiji naslednje informacije: (a) celoten znesek (glavnico in obresti), ki ga mora vrniti upravičenec; (b) podroben opis že izvedenih in predvidenih ukrepov za izpolnjevanje te odločbe; (c) dokumente, ki dokazujejo, da je bilo upravičencu odrejeno, da povrne pomoči. 2. Španija bo Komisijo obveščala o poteku nacionalnih ukrepov, sprejetih za izvedbo te odločbe do povračila celotnega zneska pomoči, določenih v členu 1(2). Na prošnjo Komisije bo nemudoma predložila informacije o že izvedenih in predvidenih ukrepih za izpolnjevanje te odločbe. Prav tako bo zagotovila podrobne informacije o že prejetih zneskih pomoči in obresti, ki jih je vrnil upravičenec.“
(3)

Programi, ki jih sofinancira Skupnost za oralno imunizacijo divjih mesojedih živali, ki so rezervoarji bolezni, so bili zelo uspešni, zato se je v večini držav članic bistveno znižalo število obolenj divjih in domačih živali ter ne poročajo o primerih obolenja ljudi.
(3)

Organi Nizozemske so Komisiji sporočili, da je po predhodnem pregledu dokumentacije za navedeno aktivno snov videti, da dokumentacija izpolnjuje zahteve po podatkih in informacijah iz Priloge II k Direktivi 91/414/EGS. Prav tako je videti, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje navedeno aktivno snov. Zadevni vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila Stalnemu odboru za prehranjevalno verigo in zdravje živali.
(3)

Zato je bil izdelan nov sporazum v obliki memoranduma o soglasju, ki zajema vprašanja, kot so okrepljeno sodelovanje v okviru skupnih dejavnosti za konsolidacijo in nadaljnji razvoj ERP, izvajanje in nadaljnje spremljanje evropske strategije za fiziko delcev ter posvetovanje in izmenjava informacij o vprašanjih skupnega interesa, zlasti v zvezi s konsolidacijo in nadaljnjim razvojem ERP ter evropsko strategijo za fiziko delcev, kar v zvezi s slednjo vključuje tudi kontakte z državami, ki niso članice CERN.
(2)

Zaradi odstopa Auli HYVÄRINEN in Eline LEHTO-HÄGGROTH ter izteka mandata Rista ERVELÄJA in Rista KOIVISTA so se sprostila štiri mesta članov Odbora regij. Zaradi odstopa Martine MALMBERG in Heini UTUNEN sta se sprostili dve mesti nadomestnih članov Odbora regij –
(b)

v okrožju Rhein-Sieg: v mestu Meckenheim kraja Ersdorf in Altendorf, v mestu Rheinbach kraji Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen in Kurtenberg, v občini Swisttal kraja Miel in Odendorf, mesta Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg in Lohmar ter občine Neunkirchen-Seelscheid, Eitorf, Ruppichteroth, Windeck in Much;
SL Uradni list Evropske unije C 132/3

SKLEP SVETA

z dne 4. junija 2009

o imenovanju britanskega nadomestnega člana Odbora regij

2009/C 132/03

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 263 Pogodbe,

ob upoštevanju predloga vlade Združenega kraljestva,

ob upoštevanju naslednjega:

(1) Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

(2) Mesto nadomestnega člana se je sprostilo zaradi imenovanja Roberta BRIGHTA za člana Odbora regij –

SKLENIL:

Člen 1

Za preostanek mandata, ki se izteče 25. januarja 2010, se za nadomestnega člana Odbora regij imenuje:

Chris HOLLEY, Councillor for City and Council of Swansea, Wales.

Člen 2

Ta sklep začne učinkovati na dan sprejetja.

V Luxembourgu, 4. junija 2009 Za Svet Predsednik Martin PECINA

(1) UL L 56, 25.2.2006, str. 75.
(1)

Svet je s sklepom z dne 25. septembra 2008 (2) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2008 do 24. septembra 2010, razen nekaterih članov, med drugim malteških članov in nadomestnih članov v skupini predstavnikov vlade;
(11)

Grški organi so pokazali, da je notranji javni potniški promet po morju v Grčiji v veliki meri odvisen od ladij s klasifikacijskim spričevalom, ki ga izda „Hellenic Register of Shipping“, in da je ta organizacija do sedaj nadzorovala te ladje v imenu grških organov. Če torej ne bi bilo priznanja s strani „Hellenic Register of Shipping“, bi bilo zadevno ladjevje ob izteku veljavnosti certifikatov, ki jih je izdal „Hellenic Register of Shipping“, prisiljeno, da prosi za klasifikacijo drugo priznano organizacijo, hkrati pa bi se njihov nadzor v skladu z Direktivo 98/18/ES prenesel na to organizacijo ali grške organe. Grški organi so pokazali, da je za dokončanje tega postopka zaradi njegove zapletenosti in zaradi velikega števila ladij, ki bi jih to lahko zadevalo, potrebno precej časa, tj. več mesecev, v tem času pa bi se lahko zgodilo, da zadevne ladje ne bi bile pregledane in bi morale nazadnje prenehati z delovanjem. Taka situacija bi pomenila tveganje zloma pomembne javne storitve ter bi neposredno in resno ogrožala varnost in rentabilnost zadevnega ladjevja.
(3)

Odločba 2006/502/ES je bila spremenjena dvakrat, prvič z Odločbo 2007/231/ES (3), ki je podaljšala veljavnost odločbe do 11. maja 2008, in drugič z Odločbo 2008/322/ES (4), ki je podaljšala veljavnost odločbe za nadaljnje leto do 11. maja 2009.
(a)

Določitev s strani države članice: — člen 3 Sporazuma med Izraelom in Avstrijo, — člen 3 Sporazuma med Izraelom in Belgijo, — člen III Sporazuma med Izraelom in Bolgarijo, — člen 4 Sporazuma med Izraelom in Ciprom, — člen III Sporazuma med Izraelom in Češko, — člen 4 Sporazuma med Izraelom in Dansko, — člen 3 Sporazuma med Izraelom in Finsko, — člen XIII Sporazuma med Izraelom in Francijo, — člen 3 Sporazuma med Izraelom in Nemčijo, — člen IV Sporazuma med Izraelom in Grčijo, — člen III Sporazuma med Izraelom in Madžarsko, — člen III Sporazuma med Izraelom in Irsko, — člen 4 Sporazuma med Izraelom in Italijo, — člen 3 Sporazuma med Izraelom in Latvijo, — člen III Sporazuma med Izraelom in Litvo, — člen III Sporazuma med Izraelom in Luksemburgom, — člen III Sporazuma med Izraelom in Malto, — člen II Sporazuma med Izraelom in Nizozemsko, — člen III Sporazuma med Izraelom in Poljsko, — člen 3 Sporazuma med Izraelom in Portugalsko, — člen 3 Sporazuma med Izraelom in Romunijo, — člen 3 Sporazuma med Izraelom in Slovaško, — člen III Sporazuma med Izraelom in Slovenijo, — člen III Sporazuma med Izraelom in Španijo, — člen 4 Sporazuma med Izraelom in Švedsko, — člen 4 Sporazuma med Izraelom in Združenim kraljestvom iz leta 1975, — člen 4 Sporazuma med Izraelom in Združenim kraljestvom iz leta 2001.
(1)

Z odstopanjem od Direktive 2000/29/ES Odločba Komisije 2005/51/ES z dne 21. januarja 2005 o začasnih pooblastilih državam članicam za določitev odstopanj od nekaterih določb Direktive Sveta 2000/29/ES glede uvoza zemlje, kontaminirane s pesticidi ali težko razgradljivimi organskimi snovmi, za namene dekontaminacije (2) državam članicam, ki sodelujejo v programu preprečevanja nabiranja in odstranjevanja zastarelih in nezaželenih pesticidov Organizacije združenih narodov za prehrano in kmetijstvo (FAO), za omejeno obdobje dovoljuje vnos zemlje, onesnažene s takšnimi pesticidi, v Skupnost za obdelavo v namenskih sežigalnicah nevarnih odpadkov.
SL Uradni list Evropske unije L 42/18

SKLEP KOMISIJE

z dne 4. februarja 2009

o imenovanju predstavnikov zasebnega sektorja za člane strokovne skupine Skupnega foruma za transferne cene

(2009/124/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Komisije 2007/75/ES z dne 22. decembra 2006 o ustanovitvi strokovne skupine za transferne cene za svetovanje Komisiji pri davčnih vprašanjih glede transfernih cen (1) in zlasti člena 4 Sklepa,

ob upoštevanju javnega razpisa za člane iz poslovnega sektorja in predsednika Skupnega foruma za transferne cene, ki je bil objavljen 22. decembra 2006 na spletni strani Generalnega direktorata za obdavčenje in carinsko unijo,

ob upoštevanju Sklepa Komisije 2007/233/ES z dne 12. aprila 2007 o imenovanju predstavnikov zasebnega sektorja za člane strokovne skupine Skupnega foruma za transferne cene (2) za obnovljiv mandat dveh let,

ob upoštevanju naslednjega:

(1) Komisija v skladu s členom 4 Sklepa 2007/75/ES imenuje predsednika in največ petnajst strokovnjakov iz zasebnega sektorja, ki imajo znanje in izkušnje na področju transfernih cen.

(2) Mandat predstavnikov zasebnega sektorja v Skupnem forumu za transferne cene poteče 28. februarja 2009. Zato je treba imenovati enega novega člana ter obnoviti mandat predsednika in drugih sedanjih članov.

(3) Člani Skupnega foruma za transferne cene morajo biti imenovani za obdobje dveh let, ki se začne 1. marca 2009 –

SKLENILA:

Člen 1

Komisija s tem sklepom za dve leti imenuje predsednika in 15 članov, ki zastopajo zasebni sektor, v strokovni skupini Skupnega foruma za transferne cene in katerih imena so navedena v Prilogi.

Člen 2

Ta sklep začne veljati 1. marca 2009.

V Bruslju, 4. februarja 2009 Za Komisijo Robert VERRUE Generalni direktor za obdavčenje in carinsko unijo

(1) UL L 32, 6.2.2007, str. 189.

(2) UL L 100, 17.4.2007, str. 25.
(2)

Glede na to, da so v skladu za prestrukturiranje potrebni finančni viri iz člena 1 Uredbe (ES) št. 320/2006 na voljo, se državam članicam da možnost, da datum izplačila drugega obroka iz sklada za prestrukturiranje, dodeljenega za tržno leto 2008/2009 za podjetja, pridelovalce in upravljavce strojev, ki so se odpovedali svoji kvoti od 1. oktobra 2008 do dne plačila prvega obroka, prestavijo vnaprej –
(7)

Zato je primerno s seznama mejnih kontrolnih točk iz Priloge k Odločbi 2001/881/ES črtati naslednje mejne kontrolne točke na švicarski meji: v Nemčiji Konstanz Straße in Weil/Rhein, v Franciji Ferney-Voltaire (Genève), Saint-Louis Bâle (letališče in cesta) in Saint-Julien Bardonnex, v Italiji Campocologno, Chiasso (cesta in železnica) in Gran San Bernardo-Pollein in v Avstriji Feldkirch-Buchs, Feldkirch-Tisis in Höchst.
(8)

Odbor mora biti sestavljen iz strokovnjakov, ki predstavljajo nacionalne organe, ki so v vsaki državi članici pristojni in odgovorni za ali vključeni v izvajanje, uporabo in nadziranje pravil, ki se uporabljajo za napotitev delavcev na delo v okviru opravljanja storitev. Ti strokovnjaki morajo imeti obsežno znanje, kompetence in izkušnje na različnih zadevnih področjih politike. Specializirani organi, pristojni za nadzor zakonodaje, kot so inšpektorati za delo, in socialni partnerji so lahko v skladu z nacionalno zakonodajo in prakso zastopani v odboru.
(1)

Točka 1.1 Priloge II k Uredbi (ES) št. 1404/2007 določa največje število dni, za katerega je lahko plovilo, ki lovi ribe z vlečnimi mrežami, danskimi potegalkami ali podobnim orodjem z velikostjo mrežnega očesa, enako ali večjo od 90 mm, z zabodnimi mrežami, zapletnimi mrežami ali trislojnimi mrežami z velikostjo mrežnega očesa, enako ali večjo od 90 mm, pridnenimi parangali, parangali razen z visečimi parangali, ročnimi ribiškimi vrvicami in svetlečo opremo, odsotno iz pristanišča v podrazdelkih 25–27 in 28.2, razen v obdobju od 1. julija do 31. avgusta, ko se uporablja člen 8(1)(b) Uredbe Sveta (ES) št. 1098/2007 z dne 18. septembra 2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže, o spremembi Uredbe (EGS) št. 2847/93 in razveljavitvi Uredbe (ES) št. 779/97 (2).
(6)

V skladu s členom 3(2)(a) Uredbe Sveta (ES) št. 1290/2005 (4) z dne 21. junija 2005 o financiranju skupne kmetijske politike se programi izkoreninjenja in nadzora živalskih bolezni (veterinarski ukrepi) financirajo iz Evropskega kmetijskega jamstvenega sklada (EKJS). Nadalje je v drugem odstavku člena 13 navedene uredbe določeno, da v ustrezno utemeljenih izjemnih primerih za ukrepe in programe, ki jih zajema Odločba Sveta 90/424/EGS o odhodkih na področju veterine, stroške administracije in osebja, ki jih plačujejo države članice in upravičenci pomoči iz EKJS, krije Sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.
(4)

Poročilo o oceni so v okviru delovne skupine za ocenjevanje pregledali strokovnjaki držav članic in EFSA ter ga 26. marca 2008 predložili Komisiji v obliki sklepa EFSA o strokovnem pregledu ocene tveganja pesticidov z aktivno snovjo napropamid (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 11. julija 2008 v obliki poročila Komisije o pregledu glede napropamida.
(1)

Poročila, izjave in informacije Združenih narodov (ZN), ki so na voljo Komisiji, vključno s poročilom posebnega poročevalca o izvensodnih usmrtitvah z dne 27. marca 2006, izjavo posebnega svetovalca posebnemu poročevalcu za otroke in oborožene spopade z dne 13. novembra 2006, izjavo posebnega poročevalca za mučenje in nečloveško ali ponižujoče ravnanje ali kaznovanje z dne 29. oktobra 2007, kakor tudi druga javno dostopna poročila in informacije iz drugih zadevnih virov, vključno z nevladnimi organizacijami, navajajo, da se nacionalna zakonodaja Demokratične socialistične republike Šrilanke, ki vključuje mednarodne konvencije o človekovih pravicah, zlasti Mednarodni pakt o državljanskih in političnih pravicah, Konvencijo o preprečevanju mučenja in nečloveškega ali ponižujočega ravnanja ali kaznovanja ter Konvencijo o otrokovih pravicah, ne izvaja učinkovito.
(3)

Organi Združenega kraljestva so Komisiji sporočili, da je po predhodnem pregledu dokumentacije za zadevno aktivno snov videti, da dokumentacija izpolnjuje zahteve po podatkih in informacijah iz Priloge II k Direktivi 91/414/EGS. Poleg tega organi menijo, da predložena dokumentacija vsebuje zahtevane podatke in informacije iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelj je v skladu s členom 6(2) Direktive 91/414/EGS dokumentacijo naknadno posredoval Komisiji in drugim državam članicam, predložena pa je bila Stalnemu odboru za prehranjevalno verigo in zdravje živali.
(3)

Vplivi triciklazola na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za triciklazol je bila Francija, vse ustrezne informacije pa so bile predložene 26. junija 2006.
3.

Delež mesnatosti trupa se izračuna v skladu z naslednjo enačbo: = 67,130 – 0,3284 × X1 – 0,3725 × X2 + 0,01515 × X3 kjer je: = ocenjeni odstotek mesnatosti trupa, X1 = debelina hrbtne tolšče (vključno s kožo), merjena 7 cm od vzdolžne osi trupa med tretjim in četrtim zadnjim ledvenim vretencem (v milimetrih), X2 = debelina hrbtne tolšče (vključno s kožo), merjena 7 cm od vzdolžne osi trupa med tretjim in četrtim zadnjim rebrom (v milimetrih), X3 = debelina mišice, merjena istočasno in na istem mestu kot debelina hrbtne tolšče (v milimetrih). Ta enačba velja za trupe, ki tehtajo med 60 in 120 kilogrami.
(3)

Organi Nizozemske so Komisiji sporočili, da po predhodni proučitvi dokumentacije za zadevno aktivno snov kaže, da ta izpolnjuje zahteve po podatkih in informacijah iz Priloge II k Direktivi 91/414/EGS. Poleg tega organi menijo, da predložena dokumentacija vsebuje zahtevane podatke in informacije iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila Stalnemu odboru za prehranjevalno verigo in zdravje živali.
(1)

Ustanovitev Evropskega inštituta za inovacije in tehnologijo je bila določena z Uredbo (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (1).
—

Imena članov so objavljena v registru skupin strokovnjakov Evropske komisije (5) in na spletni strani Generalnega direktorata za notranji trg in storitve. Imena članov so zbrana, obdelana in objavljena v skladu z določbami Uredbe (ES) št. 45/2001 o varstvu posameznikov pri obdelavi osebnih podatkov.
2.

Druge določbe v zvezi s SIS: (a) kar zadeva določbe naslednjega sklepa Izvršnega odbora, ustanovljenega s Schengensko konvencijo: Sklep Izvršnega odbora z dne 15. decembra 1997 o spremembi finančne uredbe o C.SIS (SCH/Com-ex (97) 35) (1); (b) kar zadeva določbe naslednje izjave Izvršnega odbora, ustanovljenega s Schengensko konvencijo: Izjava Izvršnega odbora z dne 18. aprila 1996 o opredelitvi koncepta tujca (SCH/Com/Ex (96) decl 5) (2); (c) drugi akti: (i) Direktiva 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (3), kolikor se uporablja za obdelavo podatkov v SIS; (ii) Sklep Sveta 2000/265/ES z dne 27. marca 2000 o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje Sisnet (4); (iii) Uredba Sveta (ES) št. 2424/2001 z dne 6. decembra 2001 o razvoju druge generacije schengenskega informacijskega sistema (SIS II) (5); (iv) Sklep Sveta 2001/886/PNZ z dne 6. decembra 2001 o razvoju druge generacije schengenskega informacijskega sistema (SIS II) (6); (v) Priročnik SIRENE (7); (vi) Uredba Sveta (ES) št. 871/2004 z dne 29. aprila 2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (8), in vsi morebitni nadaljnji sklepi o dnevu začetka uporabe teh funkcij; (vii) Sklep Sveta 2005/211/PNZ z dne 24. februarja 2005 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (9), in vsi morebitni nadaljnji sklepi o dnevu začetka uporabe teh funkcij; (viii) Uredba (ES) št. 1160/2005 Evropskega parlamenta in Sveta z dne 6. julija 2005 o spremembi Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa služb držav članic, odgovornih za izdajanje potrdil o registraciji vozil, do schengenskega informacijskega sistema (10).
(5)

Proizvodi iz koruze Zea mays L. linija T25 (škrob in vsi njegovi derivati, surovo in rafinirano olje, vsi toplotno obdelani ali fermentirani proizvodi, pridobljeni iz Zea mays L. linija T25 ter krma iz Zea mays L. linija T25) so dovoljeni v skladu z Uredbo (ES) št. 258/97 Evropskega parlamenta in Sveta (4) in Uredbo (ES) št. 1829/2003 Evropskega parlamenta in Sveta (5). Za te uporabe ne velja zaščitna klavzula, ki jo je priglasila Avstrija.
(6)

Poljska je Komisijo obvestila tudi o načrtovanem sporazumu o poravnavi, ki naj bi ga podpisali z upniki, da bi bila podjetju omogočena povrnitev plačilne sposobnosti. V ta namen so bili upniki, ki so imeli terjatve do podjetja HCM v višini 65,3 milijona PLN (15,9 milijona EUR), razdeljeni glede na višino dolgovanih zneskov in jamstvo, ki so ga imeli. Sporazum o poravnavi predvsem predvideva odložitev poplačila zasebnih in javnih dolgov za več let. V ta namen so se glede na jamstvo oblikovale različne skupine. Za vsako posamezno skupino je bil dolg odložen za določeno obdobje.
(4)

Opravljena preverjanja, rezultati dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje teh pogojev in torej ne more biti financiran iz Jamstvenega oddelka EKUJS.
(3)

V skladu s členom 6 Protokola o stališču Danske, priloženem Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo, in zato ne sodeluje pri financiranju operacije –